open-index/open-wikipedia-markdown huggingface dataset:
Tambor (homónimos)

***Tambor*** pode referirse a:

* Tambor, denominación de diferentes tipos de instrumentos de percusión membranófonos.

* Tambor (arquitectura), elemento arquitectónico.
* Tambor (mecanismo), cargador de armas.
* Tambor (industrial), para realizar operacións mecánicas de filtrado, molienda, etc
* Tambor (xénero musical), orixinario das costas venezolanas.

## Persoeiros 
* Jeffrey Tambor, actor estadounidense (n. 1944).
* Tambor Williams, político estadounidense (n. 1941).
* Wat Tambor, líder separatista na serie A guerra das galaxias.

## Xeografía 
* Tambor (Costa Rica), localidade da provincia de Guanacaste, Costa Rica.
* Tambor de Alajuela, localidade da provincia de Alajuela, Costa Rica.
* Tambor (Tolé), poboado do distrito de Tolé, provincia de Chiriquí, Panamá.
* Tambores (Uruguai), localidade do departamento de Tacuarembó.
* Río O Tambor, un río de Guatemala

## Outros 
* USS *Tambor* (SS-198), clase de submarinos da Frota estadounidense.
Forzas Democráticas para a Liberación de Ruanda

As **Forzas Democráticas para a Liberación de Ruanda** (en francés: ***Forces Démocratiques de la Libération du Rwanda***) son o principal grupo rebelde anti-Ruanda que operou nas últimas etapas da Segunda Guerra do Congo. Composto case na súa totalidade por membros hutus, foi formado no ano 2000 cos seus comandos de Kinshasa e Kivu, coa unión dos membros do Exército para a Liberación de Ruanda. Operan no territorio da República Democrática do Congo, desde onde lanzan ataques contra o goberno de Kigali.

Gran parte das súas forzas está composta polos chamados interahamwe que levaron a cabo o xenocidio ruandés de 1994. A súa principal fonte de apoio está no presidente da RDC Joseph Kabila, que os utiliza como o seu brazo armado contra os seus inimigos. En xullo de 2002, as FDLR trasladáronse desde a capital cara ás provincias de Kivu do Norte e Sur, cando os seus membros eran calculados entre 15 000 e 20 000 soldados.

Despois do remate oficial da guerra no Congo, ao asinarse o Acordo Global e Inclusivo de Pretoria, as súas forzas continuaron atacando a membros da etnia tutsi ao longo da fronteira entre a RDC e Ruanda, transformándose nun dos principais elementos desestabilizadores da rexión. A mediados do ano 2004 os seus ataques perpetrados en contra da poboación civil provocaron unha avalancha de máis de 25 000 congoleses refuxiados. 

En marzo do ano 2005, despois de longos debates e conversacións entre representantes do goberno da RDC e os xefes das FDLR, chegouse o día 31 ao acordo de abandonar a loita armada e de volver a Ruanda como un partido político máis. Este acordo, alcanzado na cidade de Roma, en Italia, implica que os responsables do xenocidio de 1994 terán que enfrontarse á xustiza unha vez regresen ao seu país de orixe. Se se chega a cumprir, este acordo podería significar o desarmamento de máis de 10 000 homes comandados por diferentes xefes das FDLR, un feito imperioso para poder estabilizar e traer a calma á maltratada zona.

O 4 de outubro do 2005 o Consello de Seguridade das Nacións Unidas emitiu unha declaración esixindo ás FDLR desarmarse e abandonar a República Democrática do Congo. Despois dun novo acordo, as forzas comprometéronse a abandonar o país o 30 de setembro. O líder das FDLR Ignace Murwanashyaka foi detido na cidade de Mannheim en Alemaña por violar as leis de inmigración. Ruanda anunciou que buscará extraditalo para enfrontar cargos polo xenocidio ruandés.

O 23 de febreiro de 2021, as FDLR foron acusadas polas autoridades locais do Congo de estar detrás do asasinato de Luca Attanasio, embaixador italiano no país, nun ataque a un dos convois da MONUSCO da Organización das Nacións Unidas. Con todo, negaron calquera responsabilidade e condenaron o ocorrido, cualificándoo como "innoble".

En outubro de 2021, como parte do proceso de normalización entre Burundi e Ruanda. Burundi entrega a Ruanda once rebeldes do FLN.

## Véxase tamén 
### Ligazóns externas 
* Sitio das Forzas Democráticas para a Liberación de Ruanda , .
* Informe en GlobalSecurity.org, .

## Notas
Pokémon Platinum

***Pokémon Platinum Version*** é un videoxogo de rol de 2008 desenvolvido por Game Freak e publicado por The Pokémon Company e Nintendo para a consola Nintendo DS. É unha versión mellorada de *Pokémon Diamond* e *Pearl* e forma parte da cuarta xeración da serie de videoxogos de *Pokémon*. Estreouse no Xapón o 13 de setembro de 2008, e en América do Norte, Australia e Europa no ano 2009. Os desenvolvedores crearon *Platinum* co obxectivo de facelo unha versión máis forte de *Diamond* e *Pearl*, os cales eles describiron como os títulos "definitivos" de *Pokémon*.

En *Platinum*, controla un personaxe masculino ou feminino e comeza cun dos tres Pokémon iniciais que lle ofrece o Profesor Rowan. O Pokémon de portada é Giratina, que xoga un papel central no argumento do xogo. Mentres que este Pokémon só tiña unha forma en *Diamond* e *Pearl*, en *Platinum* ten unha nova forma alternativa e unha nova área para explorar chamada "Distortion World", que presenta unha física alterada respecto da rexión normal de Sinnoh, na cal está ambientado o xogo. O modo de xogo permanece fiel á mecánica tradicional de *Pokémon*. Os xogadores exploran unha grande area, que abrangue dende as montañas a corpos de auga, pradeiras, cidades e extensións nevaas. Ó igual que nos títulos anteriores, os xogadores capturan Pokémon para loitar en batallas por quendas contra outros Pokémon.

*Pokémon Platinum* conseguiu valoracións positivas por parte da crítica, conseguindo puntuacións de 84 e 83,14% en Metacritic e GameRankings respectivamente. Foi eloxiado como o mellor xogo de *Pokémon* xamais feito e recibiu boas críticas polos engadidos respecto de *Diamond* e *Pearl* en publicacións como *IGN*, *Nintendo Power* e *GamePro*, malia que tamén houbo voces que o consideraron semellante demais en relación ós títulos anteriores. *IGN* clasificouno no noveno posto de mellores xogos creados para Nintendo DS, e conseguiu un nomeamento ó mellor xogo de rol de DS do ano 2009. Foi o xogo máis vendido no Xapón nese momento e vendeu 7,06 millóns de copias en todo o mundo até o 31 de marzo de 2010.

## Notas 
## Véxase tamén 
### Ligazóns externas 
*
Pokémon Black e White

***Pokémon Black Version*** (en ; *Poketto Monsutā Burakku*) e ***Pokémon White Version*** (en ; *Poketto Monsutā Howaito*) son dous videoxogos de rol do ano 2010 desenvolvidos por Game Freak e publicados por The Pokémon Company e Nintendo para a consola Nintendo DS. Son os primeiros títulos da quinta xeración da serie de videoxogos de *Pokémon*. Estreáronse orixinalmente no Xapón o 18 de setembro de 2010, en Europa o 4 de marzo de 2011, en América do Norte o 6 de marzo de 2011 e en Australia o 10 de marzo de 2011.

## Notas 
## Véxase tamén 
### Ligazóns externas 
*
Río Quiroga

O **río Quiroga** é un curso de auga nado preto do lugar de Vilarbacú (A Seara, Quiroga), e que desemboca no río Sil, pola marxe dereita deste, nas inmediacións da vila de Quiroga.

## Percorrido
As súas augas descenden dende o nacemento a máis de 1000 metros ata os 270 metros, ós que se atopa aproximadamente a súa desembocadura, percorrendo uns 20 quilómetros.

Ten varios afluentes permanentes, como o río de Pacios da Serra, e o río Ferreiriño, ambos na marxe dereita.
Pokémon Black 2 e White 2

***Pokémon Black Version 2*** (en , *Poketto Monsutā Burakku Tsū*) e ***Pokémon White Version 2*** (en , *Poketto Monsutā Howaito Tsū*) son dous videoxogos de rol de 2012 desenvolvidos por Game Freak e distribuídos por The Pokémon Company e Nintendo para a consola Nintendo DS. Forman parte da quinta xeración da serie de videoxogos de *Pokémon*, sendo secuelas directas de *Pokémon Black* e *Pokémon White* e as primeiras secuelas na serie. Lanzáronse orixinalmente no Xapón en xuño de 2012, sendo o lanzamento internacional en outubro de 2012. Os xogos contan cun Pokémon lendario identificado por Junichi Masuda como Kyurem negro e Kyurem branco. Os xogos foron revelados por vez primeira o 26 de febreiro de 2012 nun episodio do programa de televisión xaponés *Pokémon Smash!*, seguido por unha confirmación internacional na páxina web oficial de *Pokémon*.

## Notas 
## Véxase tamén 
### Ligazóns externas 
*
Teatro dos Traballadores de Tampere

O **Teatro dos Traballadores de Tampere** (en finés **Tampereen Työväen Teatteri**), tamén coñecido polas siglas **TTT**, é un teatro fundado en 1901 na cidade de Tampere, Finlandia. A súa sede está localizada en Hämeenpuisto nun edificio obra dos arquitectos Marjatta e Martti Jaatinen construído en 1985

## Historia 
Os inicios do Teatro dos Traballadores de Tampere remóntanse a un club de †eatro dirixido por Kosti Eklund (Elo) na Asociación de Traballadores. Se ben a idea de crear unha compañía de teatro foi formulada xa en marzo de 1901 por un traballador da fábrica de algodón chamado August Lindroos durante unha reunión da Asociación de Traballadores de Tampere, considérase o 27 de setembro de 1901 como a data da fundación coa representación de *Anna Liisa* da autora nada en Tampere Minna Canth.

Os primeiros anos de inestabilidade finalizaron en 1905, cando a Asociación de Traballadores de Tampere tomouno baixo a súa protección e alugou un novo espazo para as representacións. Un ano despois, en 1906 comezaba o camiño cara á profesionalización cando a actriz do Teatro de Tampere Tilda Vuori foi elixida como directora do teatro.

## Notas 
## Véxase tamén 
### Ligazóns externas 
* Sito web do Teatro dos Traballadores de Tampere
Space Electric Propulsion Test

miniatura|250px|SERT 1 antes do lanzamento.
**Space Electric Propulsion Test** ou **SERT** foi unha serie de dous satélites artificiais dos Estados Unidos lanzados en 1964 e 1970.

## Características
Os satélites SERT foron satélites para probar a tecnoloxía de propulsión iónica. Foron construídos pola NASA e lanzados en 1964 e 1970.

## SERT 2
SERT 2, con 1400 kg de masa, foi lanzado o 4 de febreiro de 1970 mediante un foguete Thor Agena D desde a base Vandenberg da Forza Aérea a unha órbita duns 1048 km de altura e 99,3º de inclinación orbital. SERT 2 levaba a bordo dous motores iónicos. Un deles funcionou durante máis de cinco meses, mentres que o outro funcionou durante tres. Fixéronse probas intermitentes posteriormente entre 1973 e 1981.

## Historial de lanzamentos 
## Notas 
## Véxase tamén 
### Outros artigos 
*Scout X4
*Thor Agena D
Vitali Sevastianov

**Vitali Ivanovich Sevastianov**, nado en Krasnouralsk o 8 de xullo de 1935 e finado o 5 de abril de 2010, foi un cosmonauta soviético que participou nas misións Soiuz 9 e Soiuz 18.

## Traxectoria
evastianov graduouse no Instituto de Aviación de Moscova en 1959. Traballou como enxeñeiro aeronáutico na oficina de Korolev. Adestrouse para o programa lunar soviético e para pilotar o transbordador espacial Buran. Participou nas misións Soiuz 9 e Soiuz 18, pasando un total de 80,68 días no espazo.

## Notas 
## Véxase tamén 
### Outros artigos 
*Soiuz 9
*Soiuz 18
Pokémon X e Y

***Pokémon X*** (en ; *Poketto Monsutā Ekkusu*) e ***Pokémon Y*** (en ; *Poketto Monsutā Ekkusu*) son dous videoxogos de rol do ano 2013 desenvolvidos por Game Freak e distribuídos por The Pokémon Company e Nintendo para a consola Nintendo 3DS. Son os primeiros títulos da sexta xeración da serie de videoxogos de *Pokémon*. Os xogos foron anunciados en xaneiro de 2013 polo antigo presidente de Nintendo, Satoru Iwata, a través dun especial de Nintendo Direct, e declarou que *Pokémon X* e *Pokémon Y* serían lanzados en todo o mundo en outubro de 2013, sendo esta a primeira vez que un xogo de venda de Nintendo se estrea de xeito simultáneo en tódalas rexións clave.

## Véxase tamén 
### Ligazóns externas 
*
Pokémon Sun e Moon

***Pokémon Sun*** (en ; *Poketto Monsutā San*) e ***Pokémon Moon*** (en ; *Poketto Monsutā Mūn*) son dous videoxogos de rol de 2016 desenvolvidos por Game Freak e distribuídos por The Pokémon Company e Nintendo para a consola Nintendo 3DS. Son os primeiros títulos da sétima xeración da serie de videoxogos de *Pokémon*. Os xogos foron anunciados por vez primeira en febreiro de 2016, e *Sun* e *Moon* foron lanzados internacionalmente o 18 de novembro de 2016, co gallo do vinte aniversario da franquía. Un par de versións melloradas, *Pokémon Ultra Sun* e *Pokémon Ultra Moon*, foron lanzadas para a mesma consola o 17 de novembro de 2017.

## Véxase tamén 
### Ligazóns externas 
*
Posío

***Posío*** foi unha revista literaria ourensá en dous períodos: un primeiro entre 1945 e 1946, e outro entre 1951 e 1954. Recibe o seu nome do xardín do Posío.
## Historia e características 
### Primeira etapa (1945-1946) 
Dende principios dos anos 40 os autores do círculo literario Azor publicaban en diversos medios locais os seus poemas. Entre eles estaban: José Luis Varela, Alfonso Alcaraz, Segundo Fernández Covelo, o xornalista Segundo Alvarado e Pura Vázquez. Con vocación de transcender o ámbito local impulsaron a revista para a poesía que imprimiu o seu primeiro número en 1945. Varela foi o director e Alcaraz redactor xefe. A redacción estaba na de Radio Ourense, emisora coa que tamén colaboraban os membros de Azor, e editábase nos obradoiros do xornal *La Región*. 

A revista publicou autores como Gerardo Diego, Pilar Vázquez Cuesta, José Ángel Valente, Álvaro Cunqueiro, Aquilino Iglesia Alvariño, Ramón Otero Pedrayo ou Vicente Risco. Nesta primeira xeira, foron catro os números os publicados, de 16 páxinas por exemplar. A portada contaba cunha ilustración de Isaac Pereira "Peroxa", dunha man que sostén unha banda coa frase "***e vou namorada***" que recolle un verso da lírica medieval galaicoportuguesa. A sección central da revista, denominada "Musa al Noroeste", estaba reservada para poesía en lingua galega.

Malia o curto da súa traxectoria, foi unha iniciativa que contribuíu a reactivar a publicación poética en Galicia logo da Guerra civil. O Centro Ramón Piñeiro para a Investigación en Humanidades editou un facsímile en 1995. Algúns dos promotores da primeira *Posío* tamén colaboraron con esta, como Alvarado. Foron 24 os números editados. O Centro Ramón Piñeiro para a Investigación en Humanidades editou un facsímile en 1996.

## Notas 
## Véxase tamén 
### Bibliografía 
* 
* 
* 
* 
* 
* 
* 

### Outros artigos 
* Lista de publicacións impresas da provincia de Ourense
Pterocladiella capillacea

***Pterocladiella capillacea*** é unha especie de rodófita (alga vermella) da clase das florideofíceas, subclase das rodimeniofícidas e familia das pterocladiáceas, unha das numerosas incluídas no xénero *Pterocladiella*.

## Taxonomía 
### Descrición 
A especie foi descrita en 1997 polos ficólogos Bernabé Santelices (chileno) e Max H. Hommersand (estadounidense).

## Distribución 
É unha especie común nos mares temperados, estendéndose até os subtropicais, desde as illas Británicas até a África occidental, no Atlántico oriental (incluído o Mediterráneo), a Arxentina e o Uruguai, no Atlántico occidental, e Vietnam e o Xapón, no Pacífico.

### En Galicia 
Nas costas galegas, desde Ribadeo até A Guarda, atópase formando matas flexíbeis nas pozas intermareias profundas na zona mesolitoral media en áreas expostas ou semiexpostas.

## Notas 
## Véxase tamén 
### Bibliografía 
* González, Concepción, Óscar García Álavarez e Luís Míguez Rodríguez (1998): *Algas mariñas de Galicia*. Vigo: Edicións Xerais de Galicia. ISBN 84-8302-263-X.
* Guiry, M. D. & Guiry, G. M. (2019): *Pterocladia capillacea* (S.G.Gmelin) Bornet 1876. En AlgaeBase. World-wide electronic publication, National University of Ireland, Galway. Consultada o 23 de febreiro de 2021.
* Santelices, B. & Hommersand, M. (1997): "*Pterocladiella*, a new genus in the Gelidiaceae (Gelidiales, Rhodophyta)". *Phycologia* **36** (2): 114–119. 

### Outros artigos 
* Xelidiais
* Pterocladiáceas
* *Pterocladiella*

### Ligazóns externas 
* *Pterocladiella capillacea* (S.G.Gmelin) Santel. & Hommers. no GBIF.
Pokémon Diamond e Pearl

***Pokémon Diamond Version*** (en ; *Poketto Monsutā Daiyamondoe*) e ***Pokémon Pearl Version*** (en ; *Poketto Monsutā Pāru*) son dous videoxogos de rol de 2006 desenvolvidos por Game Freak e publicados por The Pokémon Company e Nintendo para a consola Nintendo DS. Lanzouse orixinalmente no Xapón o 28 de setembro de 2006, e posteriormente foi lanzado en América do Norte, Australia e Europa ó longo do ano seguinte. *Pokémon Platinum*, unha versión mellorada, lanzouse ó mercado dous anos despois en cada rexión.

Ó igual que os xogos anteriores de *Pokémon*, *Diamond* e *Pearl* xiran arredor das aventuras dun adestrador Pokémon que captura e loita cos Pokémon ó mesmo tempo que frustra os plans dunha organización criminal chamada "Team Galactic". O xogo engade moitas características novas, como xogar en Internet a través de Nintendo Wi-Fi Connection, cambios na mecánica dos concursos Pokémon, ademais de 107 Pokémon novos. Os xogos son independentes entre eles, mais presentan en gran parte a mesma trama, e aínda que ámbolos dous se poden xogar por separado, é preciso intercambiar entre eles para completar a Pokédex.

O desenvolvemento de *Diamond* e *Pearl* anunciouse nunha conferencia de prensa de Nintendo a finais de 2004. Os xogos foron deseñados tendo en conta as características de Nintendo DS. O seu lanzamento estaba previsto en 2005 no Xapón, mais finalmente foi adiado a 2006, cadrando co décimo aniversario do nacemento da franquía. Para promover os xogos, Nintendo vendeu unha edición limitada de Nintendo DS Lite no Xapón, e tamén realizou unha festa de celebración para o lanzamento en América do Norte.

Os xogos recibiron valoracións favorables por parte da crítica. A maioría das recensións eloxiaron o engadido da característica do wifi, e malia que o modo de xogo non supuña unha grande evolución respecto dos títulos anteriores, seguía a ser interesante. Os xogos tiveron un grande éxito comercial, superando as cifras dos predecesores de Game Boy Advance: con preto de 18 millóns de unidades vendidas en todo o mundo, *Diamond* e *Pearl* superaron en dous millóns as unidades de *Pokémon Ruby* e *Sapphire* e en case 6 millóns as unidades de *Pokémon FireRed* e *LeafGreen*. Ademais superaron ós seus sucesores, *Pokémon Black* e *White* en máis de 2 millóns de copias. Os xogos están entre os máis exitosos de *Pokémon* de tódolos tempos.

## Notas 
## Véxase tamén 
### Ligazóns externas 
*
Busiris (rei de Exipto)

**Busiris** era, na mitoloxía grega, un rei de Exipto, fillo de Poseidón e Lisianasa, filla de Épafo . Foi famoso pola súa crueldade e ó final matouno Heracles.

O seu nome non aparece en ningunha das relacións de faraóns exipcios, e ben pode ser unha deformación do nome do deus Osiris. Grimal di que nomeado rei por Osiris, cando este marchou á súa viaxe ó redor da Terra.

Busiris foi descrito como un rei tiránico e cruel, que mantiña subxugado o país. Un exipcio chamado Proteo houbo de abandonar o país e estableceuse en Palene . Chegou a organizar unha expedición para secuestrar ás Hespérides, entre tres e sete, segundo as fontes, fermosas deidades que gardaban as mazás de ouro da deusa Hera, o que provocou a ira dos deuses.

En consecuencia, o país viuse sometido a unha serie de anos de malas colleitas. O adiviño Frasio (ou Trasio), sobriño de Exipto, procedente de Chipre, aconsellou a Busiris que para recuperar a prosperidade debía sacrificar a Zeus tódolos anos un estranxeiro que entrara no país, e o rei comezou por sacrificar ó propio Frasio. 

miniatura|esquerda|Heracles mata a Busiris (escultura en Viena)

Heracles pasou por Exipto cando ía en busca do Xardín das Hespérides, pois un dos seus doce traballos consistía en levar ante Euristeo as mazás de ouro que crecían alí . Busiris capturouno e levouno atado e coroado de flores ó altar dos sacrificios, pero Heracles conseguiu desatarse e matou a Busiris, ó seu fillo Anfidamante e a tódolos sacerdotes asistentes ó frustrado sacrificio.

Isócrates nega que Heracles e Busiris foran contemporáneos (*Busiris* 15) .

## Notas 
## Véxase tamén 
### Bibliografía 
*  
*  
*  
*  
*
Noelia Rodríguez Travieso

**Noelia Rodríguez Travieso**, nada en Ribadavia en 1977, é unha enfermeira e política galega do PSdeG-PSOE.

## Traxectoria 
Enfermeira de profesión. Concelleira de Ribadavia polo PSdeG-PSOE dendo 2011, foi concelleira de Urbanismo e Medio Ambiente (lexislatura 2011-15) e concelleira de Benestar social, muller, igualdade, sanidade e participación cidadá (na lexislatura 2015-2019). Logo dunha moción de censura contra o alcalde do PPdeG César Fernández apoiada polo PSdeG-PSOE e Ribeiro en Común, foi elixida alcaldesa de Ribadavia o 23 de febreiro de 2021, sendo a primeira muller á fronte da alcaldía na historia de Ribadavia. Forma parte da Executiva Nacional Galega do PSdeG tralo seu 14º Congreso en decembro de 2021. Nas municipais de 2023 encabezou a candidatura socialista en Ribadavia e perdeu a alcaldía tras lograr o PPdeG a maioría absoluta.

## Notas 
## Véxase tamén 
### Outros artigos 
* Eleccións municipais en Ribadavia

### Ligazóns externas 
* Entrevista a Noelia Rodríguez, próxima alcaldesa de Ribadavia
Boys Over Flowers (serie de televisión)

***Boys Over Flowers*** (en ) é unha serie de televisión surcoreana de 2009 protagonizada por Ku Hye-sun, Lee Min-ho, Kim Hyun-joong, Kim Bum, Kim Joon e Kim So-eun. Foi estreada en KBS2 o 5 de xaneiro de 2009.

## Personaxes 
* Ku Hye-sun - Geum Jan-di
* Lee Min-ho - Gu Jun-pyo
* Kim Hyun-joong - Yoon Ji-hu
* Kim Bum - So Yi-jung
* Kim Joon - Song Woo-bin
* Kim So-eun - Chu Ga-eul

## Notas 
## Véxase tamén 
### Ligazóns externas 
*
Open Season 3

***Open Season 3*** é unha filme estadounidense de animación xerada por computadora de 2010 dirixido por Cody Cameron. É o terceiro título da serie de filmes *Open Season* e é a secuela de *Open Season 2* (2008). Estreouse nos cinemas de Rusia o 21 de outubro de 2010 e foi comercializado en formato de vídeo caseiro nos Estados Unidos e no Canadá o 25 de xaneiro de 2011. Recibiu valoracións dispares por parte da crítica e recadou 7 millóns de dólares en todo o mundo.

## Personaxes 
* Matthew J. Munn como Boog / Doug.
* Matthew W. Taylor como Elliot / Deni / Buddy / Ian / Reilly / voces adicionais
* Melissa Sturm como Ursa / Giselle / Additional Voices.
* Karley Scott Collins como Gisela
* Ciara Bravo como Giselita
* Harrison Fahn como Elvis
* Dana Snyder como Alistair
* André Sogliuzzo como McSquizzy
* Cody Cameron como Mr. Weenie / Nate / voces adicionais
* Danny Mann como Serge
* Crispin Glover como Fifi
* Steve Schirripa como Roberto
* Fred Stoller como Stanley
* Sean Mullen como Roger
* Georgia Engel como Bobbie
* Nika Futterman como Rosie
* Michelle Murdocca como Maria
* Jeff Bennett como Earl / voces adicinais

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Centro de Documentación Sociolingüística de Galicia

O **Centro de Documentación Sociolingüística de Galicia** forma parte do Consello da Cultura Galega. O seu obxectivo principal é a normalización lingüística do galego.
Ten dúas vías de traballo, por unha banda, como Arquivo de Planificación Lingüística compila a documentación relacionada coa planificación do galego e doutras linguas minorizadas e, por outra banda, como Centro de Documentación Sociolingüística xestiona documentación e información para a planificación lingüística.

## Notas 
## Véxase tamén 
### Ligazóns externas 
* Páxina web
Many Moure

**José Luís Moure Alonso**, máis coñecido como **Many Moure**, nado en Matamá (Vigo) en 1957, é un baixista, guitarrista e cantante galego.

É coñecido principalmente por ser o baixista e membro fundador do grupo Los Toreros Muertos, da movida madrileña, ademais de ter tocado noutros grupos e en solitario.

## Traxectoria 
Naceu na parroquia viguesa de Matamá e aos 4 anos marchou coa súa familia para Alemaña, preto da Selva Negra, onde viviu ata os 17 anos, cando volveu a Galicia. Pouco despois marchou a Madrid, onde comezou a tocar nalgúns grupos e a rexentar locais musicais. Publicaron catro álbums de estudio ata 1992. Tras unha tempada de inactividade volveron reunirse en 2007, continuando o grupo activo dende entón.

En 2016 publicou un disco en solitario poñéndolle música a unha selección de poemas do escritor cubano Nicolás Guillén.

## Notas 
## Véxase tamén 
### Outros artigos 
* Pablo Carbonell
* Los Toreros Muertos

### Ligazóns externas 
* Biografía, recensións e discografía de Los Toreros Muertos en lafonoteca 
* Sitio Oficial de Los Toreros Muertos .
Ukrayinski sheryfy

***Ukrayinski sheryfy*** (en ) é un filme documental ucraíno de 2015 dirixido e escrito por Roman Bondarchuk. Foi escollido como candidato de Ucraína para o Óscar ó mellor filme internacional na 89ª edición dos premios, mais finalmente non foi nomeado.

## Sinopse 
Debido á falta de presenza policial na aldea ucraína de Stara Zburyivka, o alcalde Viktor Marunyak asigna a tarefa de protexer a paz a dous veciños, Viktor Kryvoborodko, de 50 anos, e Volodymyr Rudkovsky, de 44. O traballo de Kryvoborodko e Rudkovsky combina as funcións dos policías e dos traballadores sociais, xa que se encargan de mediar as disputas, pero non de investigar os delitos penais. O comezo da guerra ruso-ucraína en 2014 cambia a súa rutina xa que a política divide a aldea e os dous policías encárganse de apoiar o esforzo bélico ucraíno.

## Produción 
*Ukrayinski sheryfy* foi filmada durante catro anos, para un total de case 200 horas de metraxe. A primeira edición do filme tiña cinco horas de duración e mantívose en máis de dúas horas até a súa sexta edición.

## Distribución 
*Ukrayinski sheryfy* comezou a súa distribución en toda Europa en febreiro de 2016. A estrea do filme na televisión alemá tivo lugar o 4 de abril de 2016 na canle franco-alemá Arte. A distribución do filme en Ucraína comezou en xullo de 2016 e despois nos países bálticos e os Balcáns en setembro.

## Notas
## Véxase tamén 
### Outros artigos 
* Filmes de Ucraína propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar
Mikola Leontóvich

**Mikola Leontóvich**, nado en Monastyriok, Imperio Ruso, o 13 de decembro de 1877 e finado en Tulchin, Ucraína, Unión Soviética, o 23 de xaneiro de 1921, foi un compositor, director de coro, e profesor ucraíno de renome internacional. Escribiu no estilo de nacionalismo musical. Especializouse en música vocal.
Miguel Bernardeau

**Miguel Ángel Bernardeau Duato**, nado en Valencia o 12 de decembro de 1996, é un actor español, principalmente coñecido polo seu papel de Guzmán na serie de Netflix *Élite*.

## Traxectoria 
Bernardeau é fillo da actriz Ana Duato e do produtor Miguel Ángel Bernardeau. Estudou Arte Dramática en Estados Unidos, nas escolas de actuación Santa Monica College e na American Academy of Dramatic Arts.

De volta en España iniciou a súa carreira profesional no mundo da interpretación na serie *Cuéntame cómo pasó*, dando vida a un soldado nunha pequena aparición en 2016.

En 2017 fixo o seu debut cinematográfico co filme *Es por tu bien*.

En 2018, interpretou a Isaac na serie *Sabuesos*. Posteriormente estrea *Ola de crímenes*, unha comedia dirixida por Graza Querejeta e na que participa xunto a Juana Acosta, Maribel Verdú e Paula Echevarría.

Posteriormente, incorporouse á repartición da serie de Netflix *Élite*, na que interpreta a Guzmán, un mozo de familia adiñeirada ao que lle cambiará a vida a chegada de tres bolseiros a Las Encinas, instituto privado no que estuda. En 2019, apareceu na serie de Telecinco *Caronte* realizando un pequeno papel.

## Filmografía 
### Cine 
### Televisión 
## Notas 
## Véxase tamén 
### Ligazóns externas 
*  en Internet Movie Database.
Hämeenpuisto

**Hämeenpuisto** é unha vía pública e parque de máis dun quilómetro de longo que cruza de norte a sur o bordo occidental do centro da cidade finlandesa de Tampere, dende Näsinpuisto ata Eteläpuisto. Esténdese polos barrios de Finlayson, Tammerkoski e Nalkala. Inicialmente o nome da rúa era Esplanadi, e paralelamente era coñecida como "Itäinen" e "Läntinen Puistokatu", ata o ano 1936, cando adoptou a súa denominación actual.

Ao longo da rúa encóntranse a Biblioteca Principal de Tampere "Metso", a Igrexa de Alexandre, o Teatro dos Traballadores de Tampere, a Casa dos Traballadores, o Museo Lenin e o Pikkupalatsi. No seu extremo norte encóntrase a fonte de Näsikallio.
American Academy of Dramatic Arts

A **American Academy of Dramatic Arts** (**Academia Estadounidense de Arte Dramática**) foi fundada en Nova York en 1884 para adestrar a actores, ofrecendo unha educación profesional no campo da actuación, sendo unha das escolas máis soadas do mundo, considerada a primeira escola de teatro da fala inglesa. En 1974, a Academia abriu outro centro en Pasadena, California, que a fixo a única escola de educación actoral profesional nos centros principais de actividade teatral americana. O centro dos Ánxeles foi trasladado de Pasadena a Hollywood en 1999. A súa directora é Susan Zech.

A Academia ofrece un Grao de asociado en Estudos Ocupacionais, e ofrece a carreira de actuación para o teatro, cine e televisión. O seu propósito é proporcionar unha educación postsecundaria práctica que saliente as habilidades que necesita un actor na contorna competitiva da actualidade. Os estudantes tamén teñen a oportunidade de facer unha audición para a compañía de teatro de terceiro ano. Polo xeral, os estudantes poden transferir os créditos completados a unha universidade ou estudar 4 anos para finalizar unha licenciatura se así o desexan. Moitas estrelas coñecidas, do pasado e do presente, comezaron nesta Academia.

Na actualidade, ofrecen cursos de películas e de televisión e tamén proporciona un estruturado programa orientado profesionalmente que acentúa o autodescubrimento, a autodisciplina e a individualidade.  

## Alumnos destacados 
Algúns dos seus alumnos máis destacados son:
Santa Monica College

A **Santa Monica College** (*SMC*), fundada en 1929 baixo o nome **Santa Monica Junior College**, é unha universidade pública que imparte carreiras universitarias de dous anos de duración en Santa Mónica, California. Máis de 30 000 estudantes asisten a SMC. Aproximadamente 3 000 deles son estudantes internacionais, representando a máis de 100 países. SMC é a número un das universidades de ensino de dous anos en California que transfire aos seus estudantes á Universidade de California. 

## Véxase tamén 
### Ligazóns externas 
* Sitio web oficial, .
SMC

O termo **SMC** pode referirse a:

***Servicio Meteorolóxico de Cataluña**
***Santa Monica College**
***A Súa Maxestade Cristianísima**, tratamento protocolario do rei de Francia.
***Suzuki Motor Corporation**
***Supreme Military Council**, goberno de Ghana entre 1975 e 1979.
**Swiss Management Center*, corporación suíza.
*Siglas en esloveno do **Partido de Miro Cerar** (Eslovenia).
*Siglas do complexo de mantemento estrutural dos cromosomas (en inglés *structural maintenance of chromosome*, SMC).
Talbot-Lago T26C

O **T26C** foi un coche de carreiras monopraza cun chasis de sección en caixa, un motor de seis litros sen sobrealimentación de 4,5 litros e unha caixa de cambios Wilson de catro velocidades. O chasis e a caixa de cambios deriváronse do coche de carreiras dos anos 30 da compañía e eran semellantes aos usados ​​nos seus coches de estrada da posguerra. e Louis Chiron gañou o Gran Premio de Francia de 1949. Unha versión modificada de dous asentos gañou as 24 Horas de Le Mans de 1950 pilotado por Louis Rosier e Jean-Louis Rosier.

Doug Whiteford gañou o Gran Premio de Australia de 1952 e 1953 pilotando un Talbot-Lago T26C.

### Resultados completos na Fórmula 1
(Chave) (carreiras en letra grosa indican pole position; carreiras en *itálica* indican volta rápida)

### Resultados do equipo oficial
:* Indica unidade compartida con Charles Pozzi no seu coche privado T26C

### Resultados doutros coches Talbot-Lago
(key) (Resultados en **grosa** indican pole position, resultados en *italica* indican volta rápida.) 

:* Indica unidade compartida

## Notas
;Referencias

## Véxase tamén
### Bibliografía
### Outros artigos
### Ligazóns externas
*Talbot-Lago Flickr Group
*1949 - Talbot-Lago T26 Grand Sport Coupé by Jean Barou - chassis 110107 
*1951 Talbot Lago T26 GS Coupé (by Saoutchik)
*http://vea.qc.ca/vea/marques1/talbotfr.htm
Vitaliy Hodziatsky

**Vitaliy Oleksiyovych Hodziatsky** (en ), nado en Kíiv o 26 de decembro de 1936, é un compositor ucraíno e profesor. Foi galardoado como Artista Meritorio de Ucraína  en 1996.

Naceu en Kíiv e estudou no Conservatorio de Kíiv con Borys Lyatoshynsky, graduándose en 1961. Compuxo música para piano, orquestra, voz, e solos para instrumentos de vento-madeira e de corda.

## Véxase tamén
### Ligazóns externas 
* Biografía 

miniatura|Vitaliy Godzyacykiy de mozo.
Filaria (homónimos)

O nome **Filaria** pode referirse a:
* **Filaria**, calquera especie de nematodos da superfamilia dos filarioideos. (Segundo as clasificacións tradiciomais).
* ***Filaria***, o xénero tipo da familia dos filaríidos. (Segundo o WoRMS).
Filariose

A **filariose** constitúe un grupo de enfermidades parasitarias nos humanos e en animais, polo xeral tropicais, causada pola infestación de filarias, nematodos da orde dos espirúridos, superfamilia dos filarioideos, que son transmitidos en forma de larvas ou microfilaria aos vertebrados por un artrópodo, xeralmente mosquitos das familias  dos culícidos ou dos flebotómidos, ou por moscas da familia dos tabánidos, despois do cal as larvas localízanse en lugares  adecuados para convertérense en adultos.

## Historia 
Pénsase que a filariose linfática fixo sufrir aos humanos desde hai 1 500 a 4 000 anos, pero a data precisa da súa orixe é descoñecida. A primeira referencia clara da enfermidade aparece na literatura da Grecia antiga, cando os especialistas daquela discutían o diagnóstico da filariose linfática en comparación co diagnóstico de síntomas similares que presentaba a lepra.

A primeira documentación dos síntomas ocorreu no século XVI, cando Jan Huygen Linschoten escribiu sobre a enfermidade na súa exploración de Goa. Pouco despois, a exploración doutras zobas de Asia e África deron lugar a reportes sintomáticos adicionais. Pero non foi senón até séculos posteriores cando se desenvolveu un mellor entendemento do ciclo da enfermidade.

En 1866 Timothy Lewis, traballando sobre a obra de Jean-Nicolas Demarquay e Otto Henry Wucherer, fixo a conexión entre as microfilarias e a elefantíase, comezando unha investigación quepor último, levou á explicación da parasitose. Pouco despois, en 1876, Joseph Bancroft descubriu a forma adulta do verme e, finalmente, en 1877, o seu ciclo de vida, incluíndo o artrópodo vector, que xa fora teorizado por Patrick Manson, quen procedeu a demostrar a presenza do verme nos mosquitos. Manson, incorrectamente, fixo a hipótese de que a enfermidade transmitíase por contacto coa pel e a auga onde os mosquitos depositaban seus ovos. No ano 1900 George Carmichael Low determinou o método de transmisión real ao descubrir a presenza do verme na probóscide do mosquito vector.

## Notas 
## Véxase tamén 
### Outros artigos 
* Filarioideos
* *Loa loa*

### Ligazón externa 
* [Filariose linfática na web da OMS(https://gl.wikipedia.org/wiki/OMS)]
Filaria (xénero)

Segundo o WoRMS, ***Filaria*** é o único xénero que comprende a familia dos filaríidos. 

## Taxonomía 
### Descrición 
### Familia 
A familia, segundo o WoRMS, foi descrrita en 1959 Chabaud & Anderson.  

### Xénero 
O xénero foi descrito en 1787 polo naturalista danés Otto Friedrich Müller.  

### Especies 
Segundo o WoRMS, o xénero comprene as dúas especies seguintes: 
* *Filaria piscium* Rudolphi, 1809  *taxon inquirendum* (taxon en investigación).  

### Nota taxonómica 
Para outras clasificaciós dos filaríidos, véxase filaríidos.

## Notas
Punto (baile galego)

Un **punto**, no baile tradicional galego, é cada unha das distintas figuras e movementos corporais que realizan os bailadores nunha das fases da muiñeira e na xota.
miniatura|Baile tradicional galego

## Descrición 
Nestes bailes, chamados *soltos*, as parellas bailan separadas en dúas fileiras enfrontadas que danzan en espello. Os bailes desenvólvense nunha estrutura de dúas fases, o punto e a volta, engadindo en ocasións un paseo ou descanso entre ambas.   

Na fase do punto, un dos bailadores, o guía, inicia unha serie de movementos con brazos e pernas cara a un dos lados. Estes movementos, o punto, son repetidos polo guía cara ao lado contrario, agora xa co acompañamento do resto dos bailadores. O punto coincide sempre coa copla, se o acompañamento musical inclúe voz, e coa melodía principal da música cando o baile ten acompañamento só instrumental. Repítese até que se produce un cambio na melodía musical, momento no que os bailadores pasan á seguinte etapa do baile, a volta, e o paseo se corresponde, podendo reiniciar novamente a secuencia se a música continúa.

## Notas 
## Véxase tamén 
### Bibliografía 
* 

### Ligazóns externas 
* Un punto ao día con Luis Prego- Youtube
Vadim Meller

**Vadim Meller** (en ruso: *Вадим Георгиевич Меллер*; en ucraíno: Вадим Георгійович Меллер), nado en San Petersburgo o 26 de abril de 1884 e finado en Kíiv o 4 de maio de 1962, foi un pintor ruso-ucraíno, artista vangardista (Cubismo, Constructivismo), deseñador e escenógrafo. 

## Traxectoria
Vadim Meller naceu en San Petersburgo. Era o fillo dun funcionario superior no Ministerio da Xustiza da Rusia Imperial. O seu pai, George Meller, era un nobre nado sueco, a súa nai, Helen Caruso, medio italiana e medio grega, procedía tamén dunha familia nobre. 

Despois de graduarse en Dereito pola Universidade de Kíiv, adquiriu unha educación artística na Academia de Belas Artes de Múnic. Estivo en estreito contacto co grupo *Der Blaue Reiter*. Fíxose amigo de Wassily Kandinsky. Meller estudou tamén con Antoine Bourdelle. 

En 1912-1914 participou en exposicións xunto con Kasimir Malevich, Sonia Delaunay, Alexander Archipenko e Aleksandra Ekster: Salón dos Independentes, *Salón do resorte* e Salón de Outono xunto a Pablo Picasso, Georges Braque e André Derain. 

Despois de regresar a Kíiv en 1917, traballou en pintura monumental, deseño gráfico, e deseño de vestiario. A súa transición á escenografía como o campo principal da súa actividade artística ocorreu nos primeiros anos despois da revolución.

A partir de 1919 - 1920, traballou coa bailarina Bronislava Nizhinska, irmá de Vatslav Nizhinskii, no seu estudo do ballet clásico. En 1922 Meller foi convidado ao recentemente fundado Teatro *Berezil*.

En 1925 Meller participou na exposición *Exposición de Artes Decorativas de 1925* (*art déco*) en París, onde lle concederon unha medalla de ouro polo deseño interior do Teatro de *Berezil*. Traballou no deseño para teatro en Ucraína até 1945. 

A partir de 1925 tamén ensinou na Academia da arte de Kíiv (KKHI) xunto con Vladímir Tatlin e Aleksandr Bogomázov. No mesmo ano fíxose membro da unión da Asociación dos Artistas Revolucionarios de Ucraína xunto con David Burliuk (cofundador), Aleksandr Bogomázov (cofundador), Vasili Yermílov , Víctor Pálmov e Aleksandr Jvostenko-Jvostov. 

Meller traballou como director temporal do Instituto Monumental da Pintura e da Escultura da Academia de Arquitectura da República Socialista Soviética de Ucraína (1946-1948), sendo un artista principal da comedia teatro (1948 - 1953) da Música de Kíiv e do Teatro Académico de Iv. Franko Kíiv (1953-1959).

Casou con Nina Genke-Meller.

Vadim Meller morreu en Kíiv en 1962.

## Notas
## Véxase tamén
### Bibliografía 
* «Vadym Meller», na *Enciclopedia de Ucrania*, exemplos de traballos
* *Vadym Meller, Vanguardia y Ucrania*, p.195, catálogo de exposición celebrada en Múnic en 1993.
* *En Ucrania*, Tolosa, Francia, 1993.
* *Vanguardismo ucraniano de los años 1910 a 1930/de Ukrajinska Avangarda 1910-1930*. Zagreb, 1991, Croacia.
* ''Vadym Meller's Expressive Constructivism*, Olga Petrova, pp.5-32, catálogo da exposición *Avant-Garde Adventures'', Museo Nacional da Arte de Ucrania (NAMU), 2004, Kiev, Ucraína.

### Ligazóns externas 
* Enciclopedia de Ucraína, entrada Vadym Meller
* Biografía en artinvestment.ru
Pokémon Ultra Sun e Ultra Moon

***Pokémon Ultra Sun*** (en ; *Poketto Monsutā Urutora San*) e ***Pokémon Ultra Moon*** (en ; *Poketto Monsutā Urutora Mūn*) son dous videoxogos de rol de 2017 desenvolvidos por Game Freak e publicados por The Pokémon Company e Nintendo para a consola Nintendo 3DS. Forman parte da sétima xeración da serie de videoxogos de *Pokémon*, sendo versión melloradas de *Pokémon Sun* e *Pokémon Moon*, os cales foron lanzados o ano anterior. Son os derradeiros xogos da serie central de *Pokémon* para a consola Nintendo 3DS. Foron anunciados en xuño de 2017 e distribuíronse internacionalmente o 17 de novembro de 2017.

Ó igual que os títulos anteriores, a historia dos xogos xira arredor dun adestrador Pokémon, neste caso na rexión de Alola (baseada en Hawai). As diferenzas entre *Sun* e *Moon* inclúen unha liña argumental alternativa e novas características, como personaxes, Pokémon, e formas diferentes de Pokémon, como a do Pokémon lendario Necrozma.

Os xogos recibiron valoracións positivas polo xeral, eloxiando as características engadidas respecto de *Sun* e *Moon*, malia que algúns criticaron que eran demasiado semellante durante a maioría da historia. A finais de 2018, *Ultra Sun* e *Ultra Moon* venderon máis de oito millóns de copias en todo o mundo.

## Véxase tamén 
### Ligazóns externas 
*
Casa da Moeda de Singapur

A **Casa da Moeda de Singapur** (en inglés: *The Singapore Mint*; en chinés simplificado: *新加坡造币厂*) é unha sociedade anónima de capital público de Singapur fundada en 1968, á que a Autoridade Monetaria de Singapur lle ten encomendada a produción da moeda circulante e conmemorativa do país.

Ademais, a Casa da Moeda de Singapur encárgase da cuñaxe de moedas conmemorativas e de investimento para outros países, así como da produción de medallas, condecoracións, agasallos e outros obxectos.

A Casa de Moeda de Singapur é unha filial da compañía pública *Sembcorp Industries*.

## Historia 
Logo da declaración de independencia de Singapur o 9 de agosto de 1965, a nova república precisaba un novo sistema monetario e un novo circulante, xa que ata ese momento utilizaba o dólar de Malaia e Borneo, unha moeda común emitida desde 1953 para a Federación Malaia e o Borneo británico. Neste contexto, en 1967 aprobouse a Lei da moeda, que creou un organismo (*Board of Commissioners of Currency*) encargado da emisión das novas moedas e dos novos billetes de Singapur.

Para tal efecto, en 1968 o ministro de Finanzas, Goh Keng Swe, creou a Casa da Moeda de Singapur, como un departamento da compañía *Chartered Industries of Singapore*, que se encargou da cuñaxe do novo circulante. En 1969, con motivo do 150 aniversario da fundación de Singapur, a nova ceca realizou a cuñaxe da súa primeira moeda conmemorativa.

**Premio Moeda do Ano**

* 2000: Mellor moeda de ouro. 250 dólares (AU) de 1998. Singapur. Ano do tigre.
* 2000: Moeda máis anovadora. 2 dólares / 2 dólares / 2 tala (AG) de 1998. Illas Cook, Fiji e Samoa. Convención Tripartita de 1899.
* 1988: Moeda máis artística. 25 tala (AG) de 1986. Samoa. Viaxe do Kon-Tiki.

**Premio Vreneli**

* 2001: Premio honorífico especial ás técnicas numismáticas anovadoras.

**Premio da Conferencia de Directores de Ceca**

* 2016: Moeda conmemorativa de ouro máis fermosa. 250 patacas (AU) de 2016. Macau. Ano do tigre.
* 2012: Moeda circulante máis avanzada tecnoloxicamente. 5 dólares (CuNi-Ae) de 2012. Singapur.
* 2002: Moeda circulante máis avanzada tecnoloxicamente. 10.000 rieis (Ag-Au) de 2002. Camboxa. Marabillas do mundo: Angkor Wat.

## Notas 
## Véxase tamén 
### Outros artigos 
* Casa de moeda
* Cuñaxe

### Ligazóns externas 
* Sitio seb da Casa da Moeda de Singapur
Oksana Zabuzhko

**Oksana Zabuzhko** (en ucraíno, **Оксана Стефанівна Забужко)**, nada en Lutsk o 16 de setembro de 1960, é unha escritora ucraína. 

Estudou filosofía na Universidade de Kíiv onde se doutorou en estética en 1987. Impartiu clases na Universidade Estatal de Pensilvania en 1992 como escritora convidada, e de literatura ucraína en Harvard e Pittsburgh. Actualmente traballa no instituto filosófico Hryhori Skovoroda da Academia Nacional de Ciencias de Ucraína.

## Obra 
### Poemarios 
* 2005: *Друга спроба*

### Prosa 
* 1996: *Польові дослідження з українського сексу*
* 2003: Сестро, сестро
* 2009: *Музей покинутих секретів*

### Non ficción 
* 2007: *Notre Dame d’Ukraine: Українка в конфлікті міфологій*
* 2005: *Let my people go. 15 текстів про українську революцію*, gañou o premio ó mellor libro documental en 2006. "The Museum of Abandoned Secrets" - Best Ukrainian Book 2010.
* 1999: *Хроніки від Фортінбраса*
* 1992: *Філософія української ідеї та європейський контекст: Франківський період*

## Notas 
## Véxase tamén
### Ligazóns externas 
* www.zabuzhko.com
* zabuzhkomuseum.com
Pokémon Sword e Shield: The Isle of Armor

***Pokémon Sword e Shield: The Isle of Armor*** (en ; *Poketto Monsutā Sōdo Shīrudo: Yoroi no Kotō*) é un dos dous packs de expansión descargables en *Pokémon Sword e Shield Expansion Pass* para os videoxogos de rol de 2019 *Pokémon Sword* e *Shield* en Nintendo Switch. Foi desenvolvido por Game Freak e publicado por The Pokémon Company e Nintendo para a consola Nintendo Switch. Distribuíuse internacionalmente o 17 de xuño de 2020. Precede ó outro pack, titulado *The Crown Tundra* (lanzado o 22 de outubro de 2020). O paquete físico *Pokémon Sword and Shield Expansion Pass* foi lanzado o 6 de novembro de 2020.

O engadido do Expansion Pass substituíu a necesidade dunha terceira versión ou secuela de *Sword* e *Shield*. Esta expansión está ambientada na área da Isle of Armor, baseada na Illa de Man, que se atopa na costa da rexión de *Sword* e *Shield* coñecida como Galar. O xogador controla o protagonista durante a súa viaxe a través da illa, fogar do antigo campión da rexión de Galar e da súa familia.

## Notas 
## Véxase tamén 
### Ligazóns externas 
*
Pokémon Sword e Shield

***Pokémon Sword*** (en , *Poketto Monsutā Sōdo*) e ***Pokémon Shield*** (en , *Poketto Monsutā Shīrudo*) son dous videoxogos de rol de 2019 desenvolvidos por Game Freak e publicados por The Pokémon Company e Nintendo para a consola Nintendo Switch. Son os primeiros títulos da oitava xeración da serie de videoxogos de *Pokémon* e os segundos, despois de ''Pokémon: Let's Go, Pikachu!* e *Let's Go, Eevee!*, lanzados para unha videoconsola caseira. Foron anunciados en febreiro de 2019, e *Pokémon Sword* e *Shield* distribuíronse internacionalmente o 15 de novembro de 2019.

O concepto de *Sword* e *Shield* comezou a desenvolverse inmediatamente despois de rematar a creación de *Pokémon Sun* e *Moon* en 2016, aínda que o proceso de produción non comezaría até setembro de 2017. Ó igual que nos títulos anteriores, os xogos xiran arredor da viaxe dun adestrador Pokémon que quere converterse no campión Pokémon, desta volta na nova rexión de Galar, que está baseada no Reino Unido. O principal obxectivo nos xogos é destronar o Campión da Liga Pokémon, Leon, nun torneo no que os líderes dos ximnasios e outros rivais tamén participarán. Ó mesmo tempo o xogador deberá lidar co Team Yell e a súa sinistra conspiración dentro da Liga. *Sword* e *Shield'' introduce 81 novas especies Pokémon xunto con 13 formas rexionais de Pokémon xa coñecidos.

## Véxase tamén 
### Ligazóns externas 
*
Pokémon: Let's Go, Pikachu! e Let's Go, Eevee!

'''''Pokémon: Let's Go, Pikachu!'''* (en ; *Poketto Monsutā Let's GO! Pikachū*) e *'''Pokémon: Let's Go, Eevee!'''* (en ; *Poketto Monsutā Let's GO! Ībui*) son dous videoxogos de 2018 para Nintendo Switch, senllos remakes do videoxogo de rol de 1998 *Pokémon Yellow*. Foron desenvolvidos por Game Freak e publicados por The Pokémon Company e Nintendo para a consola Nintendo Switch. Anunciados en maio de 2018, *Let's Go, Pikachu!* e*Let's Go, Eevee!* foron lanzados internacionalmente para Nintendo Switch o 16 de novembro de 2018. Os xogos forman parte da sétima xeración da serie de videoxogos de *Pokémon* e foron os primeiros en seren estreados para unha consola caseira. Teñen opcións de conectividade co xogo para dispositivo móbil *Pokémon Go'', e conta cunha opción de controlador chamado Poké Ball Plus.

## Notas 
## Véxase tamén 
### Ligazóns externas 
*